Ernst-Abbe-Sportfeld
Ernst-Abbe-Sportfeld je sportski objekat u Jeni, Njemačka. Posvećena je dana 24. augusta 1924. godine njemačkom poduzetniku Ernstu Abbeu, po kojem je i dobio naziv 15 godina kasnije. Objekat se nalazi u južnoj Jeni, direktno na rijeci Saale. Grad Jena kupio je stadion od Ernst-Abbe-Stiftunga (Fondacija Ernst Abbe) 1991. godine. Nogometni i atletski stadion u Ernst-Abbe-Sportfeldu predstavlja domaći teren ekipa FC Carl Zeiss Jena i TuS Jena. Ima kapacitet od preko 12.000 gledalaca, od koji je 6.572 sjedećih, te 4.020 natkrivenih sjedišta. 1997. godine zamijenjena je originalna drvena tribina iz 1924. godine (koja je mogla primiti samo 420 gledalaca) sa novom, modernom tribinom, koja je mogla primiti više gledalaca. Reflektori stadiona su montirani na četiri masivna, šuplja čelična tornja, koji su postavljena renoviranja stadiona iz 1974. i 1994. godine. Elektronski semafor instaliran je 1978. godine, te je bio prvi takve vrste u Istočnoj Njemačkoj. Rekordna posjećenost bila je 1962. godine. Pored službenog kapaciteta od 16.000 gledalaca, približno 27.500 gledalaca bilo je na stadionu za vrijeme polufinala UEFA Kupa pobjednika kupova protiv Atlético Madrida. Pored stadiona nalaze se dodatni objekti za nogomet i atletiku, kao i za ostale sportove.